El Dia del Poble Gitano es commemora a Burjassot amb reivindicació, música i la cerimònia del riu
2025-07-24

El Centre Socioeducatiu Díaz Pintado de Burjassot ha albergat aquest matí (20-04-2023) una jornada de celebració amb la qual s’ha commemorat el Dia Internacional del Poble Gitano, que va tindre lloc el passat 8 d’abril. Amb una sala d’actes plena fins als topalls, la jornada ha començat amb la intervenció de José Alfredo Maya Maya, president de l’associació Maranatha i amb la participació de les dones gitanes que formen part del Taller d’Ocupació Espai Dona, els qui han interpretat una emotiva cançó la lletra de la qual se centra en els valors i la cultura gitana. La cançó ha donat pas a un vídeo protagonitzat per xiquets i xiquetes gitanos de Burjassot i a la lectura del Manifest Reivindicatiu amb motiu del Dia Internacional del Poble Gitano.

Amb la presència de l’alcalde, Rafa García; de la regidora de Serveis Socials, Isabel Mª Mora i de diferents regidors i regidores de l’equip de govern municipal, tots els presents, amb una multitudinària representació de públic infantil, s’han traslladat al pati exterior del CS Díaz Pintado. Ha sigut allí on ha tingut lloc s’ha escoltat la cançó ‘Gelem, Gelem’ (Vaig caminar, vaig caminar en romaní), himne oficial dels gitanos i, a continuació s’ha celebrat l’anomenada Cerimònia del Riu. Es tracta d’una celebració que consisteix a llançar pètals de flors en els rius en record dels avantpassats. Amb aquest acte simbòlic, el poble gitano es reivindica com a poble europeu i poble del món.